Tashkent city’dagi “Nest One” binosida yong'in sodir bo'ldi — video

Tashkent city’dagi “Nest One” binosida 5 may kuni yong'in sodir bo'ldi. Holat yuzasidan Favqulodda vaziyatlar vazirligi ma'lumot berdi.
Ma'lum bo'lishicha, 5 may kuni soat 17:26 da Toshkent shahri Shayxontohur tumanida joylashgan “Nest One” qurilish binosida yong'in sodir bo'layotgani to'g'risida shahar FVBga xabar kelib tushgan. Shunga ko'ra, 3 ta yong'in-qutqaruv ekipaji voqea joyiga soat 17:27 da yetib borib, yong'in soat 17:38 da o'chirilgan.
Yong'in oqibatida binoning D blok 7-qavatida ta'mirlash ishlari vaqtida 4 kvadrat metr maydonda qurilish materiali yongan.

Yong'in oqibatida fuqarolarni tan jarohati olish va halok bo'lish xolatlari yo'q.
Avvalroq Tashkent city’da 22 yoshli bog'bon yigit shu yerdagi ishchi tomonidan kaltaklangandi. Shuningdek, ushbu hududda yong'in sodir bo'lgani ma'lum qilingan.